Tista' tlesti dan id-dixx minn kmieni u tħallih fil-friġġ. Ikun aħjar, iżda, jekk issajru xi 30 minuta qabel isservih. Tinsiex li għandek issaħħan il-forn qabel issajru. Meta tixtri l-ħut meħtieġ għal din ir-riċetta, jekk ikun possibbli, għid lil tal-ħut biex jifflettja l-awrat bil-lest u jneħħilu x-xewk kollu. awrata mdaqqsa għal kull persuna 80g frak tal-ħobż 60g faqqiegħ tursin imqatta' rqiq ħafna ħabaq jew nagħniegħ imqatta' rqiq ħafna qoxra u meraq ta' lumija żejt taż-żebbuġa bżar mitħun frisk u melħ Naddaf il-faqqiegħ u qattgħu f'biċċiet żgħar ħafna. Poġġih ġo skutella u żid il-frak tal-ħobż, it-tursin, il-ħabaq jew nagħniegħ u l-qoxra tal-lumija miegħu. Roxx ftit bżar u melħ u ħawwad tajjeb l-ingredjenti flimkien. Ixgħel il-forn 180 0 C, gass numru 5. Qiegħed flett tal-awrat fuq biċċa fojl kbira. Agħmel ftit mit-taħlita tal-mili fuq il-flett. Għatti l-mili bi flett ieħor. Geżwer kull awrata tajjeb iżda ħalli l-parti ta' fuq tal-fojl miftuħa. Ferra' ftit żejt taż-żebbuġa u meraq tal-lumi fil-wiċċ. Sajjar fil-forn għal madwar 25 minuta. Servi ma' xi ħaxix mgħolli jew insalata. NOTA: Uża sargu, paġell jew xi tip ta' ħut ieħor li jkun simili jekk ma ssibx awrat.